Moofteede defte qur’aana binndaaɗo e guri jawe e muse ji Tunis
Fedde winndere: directeur muse (aada e naalankaagal lisilaam) tuunde (Qadeh) Tunis oo habrii ko faati e moofteede defte qur’aana tawa ko guri jawe winndaa e nder oo ɗoon muse.
Cimtol jaaynde qur’aaniyaŋkoore indternational (iqna) eggini ɗum ko e jaaynde (Al qods Al arabi), ina e nder muse aada e naalankaagal lisilaamiyaŋkewal tuunde Qadeh to Tunis batte taarikayŋkooje e ngalɗuɗe mooftaaɗe heen ɗe ngannduɗaa ina ngandina aada islaam e mbaadi nguurdam juulɓe e taariika e juutol mun e nder ndii ɗoon leydi.
Zuhayr Al shahaabii, directeur muse aada e naalankaagal islaamiyaŋkewal tuunde Qadeh oo holli wittuyaŋkooɓe batte taariika wonde: ina jeertaa wonde ɗee ɗoo defte binndaaɗe e guri jawe ko gila e teemannande arwande lisilaam ɗe njeyaa.
O jokki heen wiide wonde ina e nder oo ɗoon muse dendaangal defte ɗe ngannduɗaa ina mbinndaa e binndi kuufiyaŋkooji e dendaangal defte goɗɗe ɗe ngannduɗaa ko binndi kaŋŋe ɗe binndaa. 1296103
fuv_Latn fuv_Latn fuv_Latn fuv_Latn fuv_Latn